৩০ নভেম্বর, ১৯৮৪ তারিখে লিচেস্টারে সমিত প্যাটেলের জন্ম। রোহিত ও সেজাল দম্পতির সন্তান তিনি। ভারতের গুজরাত থেকে পরিবারের বংশোদ্ভূত। সেখানে তাদের আত্মীয়-স্বজন রয়েছে। সমিতের ভাই অখিল প্যাটেল ২০০৯ সাল থেকে নটিংহ্যামশায়ারের পক্ষে খেলছেন। ইস্টউড কম্প্রিহেনসিভ স্কুলে অধ্যয়নের পর উত্তর নটিংহ্যামশায়ারের ওয়ার্কশপ কলেজে পড়াশোনা করেছেন সমিত প্যাটেল। সেখানে পাঁচ মৌসুম প্রথম একাদশের পক্ষে খেলেছেন তিনি। কলেজে অধ্যয়নকালে প্যাটেল অনূর্ধ্ব-১৫, ১৭ ও ১৯ দলের সদস্যরূপে ইংল্যান্ডের প্রতিনিধিত্ব করেছেন। রেপটন, ম্যানচেস্টার গ্রামার স্কুল, শ্রিউসবারি স্কুল সহ মেরিলেবোন ক্রিকেট ক্লাবের বিপক্ষে জয় এনে দেন।

প্রারম্ভিক জীবন
ঘরোয়া ক্রিকেট
শারীরিক সুস্থতাজনিত সমস্যা
অস্ট্রেলিয়া ও দক্ষিণ আফ্রিকা গমন